**Ministru kabineta noteikumu projekta „Grozījumi Ministru kabineta 2013.gada 3.janvāra noteikumos Nr.1 „Kārtība, kādā publiska persona pasūta pētījumus”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 3.janvāra noteikumos Nr.1 „Kārtība, kādā publiska persona pasūta pētījumus”” izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas, ņemot vērā praksē konstatēto administratīvo slogu starp valsts pārvaldes institūcijām plānošanas reģionu, pašvaldību un pašvaldību iestāžu plānoto pētījumu apkopošanā. |
| 2. | Pašreizējā situācija un problēmas |  Šobrīd 2013.gada 3.janvāra Ministru kabineta noteikumu Nr.1 „Kārtība, kādā publiska persona pasūta pētījumus” III sadaļas „Pētījumu plānošana” 15.punktā noteikts, ka plānošanas reģioni un pašvaldības atbilstoši šo noteikumu 1.pielikumam apkopo informāciju par attiecīgajā gadā plānotajiem pētījumiem (arī par pašvaldību iestāžu attiecīgajā gadā plānotajiem pētījumiem) un līdz attiecīgā gada 31.janvārim elektroniski iesniedz to VARAM. Pēc informācijas saņemšanas VARAM apkopo informāciju un līdz 1.aprīlim nosūta to Pārresoru koordinācijas centram (turpmāk – PKC). Savukārt publiskas personas, izņemot plānošanas reģionus un pašvaldības, katru gadu atbilstoši šo noteikumu 1.pielikumam apkopo informāciju par attiecīgajā gadā plānotajiem pētījumiem un līdz attiecīgā gada 31.janvārim elektroniski iesniedz to PKC. Lai mazinātu administratīvo slogu starp valsts pārvaldes institūcijām, nepieciešams minētajos Ministru kabineta noteikumos paredzēt, ka publiskas personas, t.sk. plānošanas reģioni un pašvaldības, kā arī pašvaldību iestādes informāciju par attiecīgajā gadā plānotajiem pētījumiem iesniedz PKC. Esošā situācija liecina, ka VARAM plānošanas reģionu, pašvaldību un pašvaldības iestāžu plānoto pētījumu apkopošanas procesā pilda starpnieka funkciju, tādējādi nelietderīgi tiek izmantoti ministrijas resursi. 2013.gadā VARAM saņemta un apkopota informācija par 99 plānotajiem pētījumiem, no kuriem plānošanas reģioni plāno 13 pētījumus, novadi - 44 pētījumus, republikas pilsētas - 42 pētījumus. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekta „Grozījumi Ministru kabineta 2013.gada 3.janvāra noteikumos Nr.3 „Kārtība, kādā publiska persona pasūta pētījumus”” mērķis ir mazināt administratīvo slogu starp valsts pārvaldes institūcijām, paredzot, ka PKC apkopo informāciju par publisku personu, t.sk. plānošanas reģionu, pašvaldību un pašvaldības iestāžu attiecīgajā gadā plānotajiem pētījumiem. |
| 5. | Projekta izstrādē iesaistītās institūcijas | Nav. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Visas publiskas personas, t.sk. arī atvasinātas publiskas personas atbilstoši Valsts pārvaldes iekārtas likumā noteiktajam. |
| 2. | Projekta izpildes ietekme uz pārvaldes funkcijām  | VARAM pārziņā esošais uzdevums apkopot plānošanas reģionu, pašvaldību un pašvaldību iestāžu plānotos pētījumus tiek nodots PKC. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

Vides aizsardzības

un reģionālās attīstības ministrs E.Sprūdžs

Vīza: valsts sekretārs A.Antonovs

2013.07.22. 11:37

478

D.Ziediņa

66016773, Dace.Ziedina@varam.gov.lv